ai4bharat/Pralekha huggingface dataset:
பிரதமர் அலுவலகம்
ஜனவரி 23-ம் தேதி அந்தமான் மற்றும் நிக்கோபார் தீவுகளின் பெயரிடப்படாத 21 பெரிய தீவுகளுக்குப் பரம் வீர் சக்ரா விருது பெற்ற 21 வீரர்களின் பெயரை சூட்டும் நிகழ்வில் பிரதமர் பங்கேற்கிறார்
பரம் வீர் சக்ரா விருது பெற்றவர்களின் பெயரை தீவுகளுக்கு பெயரிடுவது அவர்களுக்கு என்றென்றும் அஞ்சலி செலுத்துவதாக அமையும்.
பிரதமரின் பெருமுயற்சியின் வெளிப்பாடாக நிஜ வாழ்க்கை பராக்கிரமசாலிகளுக்கு உரிய மரியாதை மற்றும் அங்கீகாரம்
நேதாஜி சுபாஷ் சந்திரபோஸ் தீவில் கட்டப்படவுள்ள நேதாஜிக்கு அர்ப்பணிக்கப்படும் வகையிலான தேசிய நினைவகத்தின் மாதிரியையும் பிரதமர் திறந்து வைக்கிறார்
ஜனவரி 23-ம் தேதி பராக்ரம் திவாஸ்-பராக்கிரம தினத்தில், காலை 11 மணிக்கு அந்தமான் மற்றும் நிக்கோபார் தீவுகளின் பெயரிடப்படாத 21 பெரிய தீவுகளுக்குப் பரம் வீர் சக்ரா விருது பெற்ற 21 வீரர்களின் பெயரை சூட்டும் நிகழ்வில் காணொலிக்காட்சி மூலம் பிரதமர் திரு நரேந்திர மோடி பங்கேற்கிறார். இந்த நிகழ்வின் போது, நேதாஜி சுபாஷ் சந்திரபோஸ் தீவில் கட்டப்படவுள்ள நேதாஜிக்கு அர்ப்பணிக்கப்படும் வகையிலான தேசிய நினைவகத்தின் மாதிரியையும் பிரதமர் திரு நரேந்திர மோடி திறந்து வைக்கிறார்.
அந்தமான் & நிக்கோபார் தீவுகளின் வரலாற்று முக்கியத்துவத்தை மனதில் கொண்டு, நேதாஜி சுபாஷ் சந்திர போஸின் நினைவை போற்றும் வகையில், 2018 ஆம் ஆண்டு தீவுக்கு பிரதமர் சென்ற செய்த போது, ராஸ் தீவுகளுக்கு நேதாஜி சுபாஷ் சந்திர போஸ் தீவு என பெயர் மாற்றம் செய்யப்பட்டது. நீல் தீவு மற்றும் ஹேவ்லாக் தீவு ஷாஹீத் தீவு மற்றும் ஸ்வராஜ் தீவு என மறுபெயரிடப்பட்டது.
நிஜ வாழ்க்கை பராக்கிரமசாலிகளுக்கு உரிய மரியாதை அளிக்க வேண்டும் என்பதில் பிரதமர் எப்போதுமே உறுதிப்பாட்டுடன் செயல்படுவார். இந்த உணர்வின் வெளிப்பாடாக, அங்குள்ள 21 பெரிய பெயரிடப்படாத தீவுகளுக்கு பரம் வீர் சக்ரா விருது பெற்ற 21 பேரின் பெயரைச் சூட்ட முடிவு செய்யப்பட்டுள்ளது.
பெயரிடப்படாத மிகப்பெரிய தீவுக்கு முதல் பரம் வீர் சக்ரா விருது பெற்றவரின் பெயரும், இரண்டாவது பெரிய பெயரிடப்படாத தீவுக்கு இரண்டாவது பரம் வீர் சக்ரா விருது பெற்றவரின் பெயரும் சூட்டப்படும்.
தேசத்தின் இறையாண்மை மற்றும் ஒருமைப்பாட்டைப் பாதுகாப்பதற்காக இறுதியான உயிர்த்தியாகத்தைச் செய்த நமது மாவீரர்களுக்கு இந்த சிறப்பான நடவடிக்கை என்றென்றும் அஞ்சலி செலுத்துவதாக அமையும்.
பாதுகாப்பு அமைச்சகம்
சிஐஎஸ்சி தலைவராக ஏர் மார்ஷல் பி.ஆர் கிருஷ்ணா பதவி ஏற்பு
பாதுகாப்பு படை தலைவர்கள் குழுவின் , ஒருங்கிணைந்த தலைவராக ஏர் மார்ஷல் பி.ஆர்.கிருஷ்ணா இன்று பொறுப்பேற்றார். அவருக்கு முப்படை வீரர்கள் அணிவகுப்பு மரியாதை அளித்தனர். இதையடுத்து புதுதில்லியில் உள்ள தேசிய போர் நினைவுச் சின்னத்தில் சிஐஎஸ்சி தலைவர் மரியாதை செலுத்தினார்.
விமானப்படையில் விமானியாக சேர்ந்த இவர், தனுது 38 ஆண்டு பணிக்காலத்தில், பல பதவிகளில் பல்வேறு பொறுப்புகளில் இருந்துள்ளார். தேசிய பாதுகாப்பு அகாடமியில் பயிற்சி பெற்ற இவர், 5,000 மணி நேரத்துக்கும் மேல் விமானத்தை இயக்கியுள்ளார். அவருக்கு கடந்த 1986ம் ஆண்டு சௌர்ய சக்ரா விருதும், கடந்த 1987ம் ஆண்டில் அதி விசிஷ்ட் சேவா பதக்கமும் வழங்கப்பட்டன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1759884
சட்டம் மற்றும் நீதித்துறை அமைச்சகம்
கவுகாத்தி உயர்நீதிமன்றத்துக்கு 3 புதிய நீதிபதிகள் நியமனம்
இந்திய அரசியலமைப்பு சட்டம் தனக்கு வழங்கியுள்ள அதிகாரத்தைக் பயன்படுத்தி, கவுகாத்தி உயர் நீதிமன்றத்தின் கூடுதல் நீதிபதிகளான, நீதிபதி சஞ்சய் குமார் மேதி, நீதிபதி நானி தாகியா மற்றும் நீதிபதி மனிஷ் சவுத்ரி ஆகியோரை கவுகாத்தி நீதிமன்றத்தின் நீதிபதிகளாக குடியரசுத் தலைவர் நியமித்துள்ளார்.
இந்த மூன்று நீதிபதிகளும் பதவியேற்றுக் கொள்ளும் நாளில் இருந்து இவர்களது நியமனம் அமலுக்கு வரும்.
இது தொடர்பான அறிவிக்கைகளை மத்திய நீதி மற்றும் சட்டத்துறை 2020 நவம்பர் 5 அன்று வெளியிட்டுள்ளது.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1670587
சிறப்பு சேவைகள் மற்றும் கட்டுரைகள்
பிஎஸ்என்எல் ஈக்காட்டுத்தாங்கல் நிலையம் புதிய முகவரிக்கு இடமாற்றம்: தொலைப்பேசி சேவை சிறிது நேரம் தடைப்படும்
நிர்வாக காரணங்கள் மற்றும் தொலைத்தொடர்பு சேவையின் தரம் உயர்த்தலுக்காக, பிஎஸ்என்எல் ஈக்காட்டுத்தாங்கல் தொலைதூர நிலைய பிரிவு , 8/40, கலைமகள் நகர் 2-வது பிரதான சாலை, ஈக்காட்டுத்தாங்கல் என்ற முகவரிக்கு மாற்றப்பட்டுள்ளது. இதன் காரணமாக பூந்தமல்லி சாலை, 100 அடி சாலை, கலைமகள் நகர், ஜோதி நகர், விசாலாட்சி நகர்,225xxxx என்ற எண்களில் தொடங்கும் தொலைப்பேசி எண்கள் உள்ள பகுதிகளில் இணைப்பு மீண்டும் வழங்கப்படும் வரை பிஎஸ்என்எல் வாயிலான தொலைத்தொடர்பு சேவைகள் சிறது நேரம் பாதிக்கப்படும். இந்த பகுதிகளில் உள்ள பிஎஸ்என்எல் வாடிக்கையாளர்கள் சிரமத்தை பொறுத்துக் கொள்ளுமாறு கேட்டுக்கொள்ளப்படுகிறார்கள். ஏதேனும் பிரச்சினைகள் இருப்பின், வாடிக்கையாளர்கள் 044-22320123, 044-22329000 ஆகிய எண்களைத் தொடர்பு கொள்ளலாம். இந்த இடையூறுகளுக்கு பிஎஸ்என்எல் வருத்தம் தெரிவிப்பதுடன் இணைப்பு விரைவில் சரி செய்யப்படும் என்று உறுதி அளிக்கிறது.
இந்த தகவல் பிஎஸ்என்எல் சென்னை தொலைப்பேசியின் மக்கள் தொடர்பு அதிகாரி வெளியிட்டுள்ள செய்திக் குறிப்பில் தெரிவிக்கப்பட்டுள்ளது..
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 165.04 கோடியைக் கடந்தது
நாட்டில் கடந்த 24 மணி நேரத்தில் 56 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 165.04 கோடியைக்  கடந்தது. 180,50,126 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 3,35,939 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,83,60,710 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 93.89 சதவீதமாக உள்ளது. கடந்த 24 மணி நேரத்தில் 2,35,532 பேர் புதிதாக பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 20,04,333 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 4.91 சதவீதமாக உள்ளது.
கடந்த 24 மணி நேரத்தில் 17,59,434 கொவிட் பரிசோதனைகள் செய்யப்பட்டன. இதுவரை சுமார் 72.57 கோடி கொவிட் பரிசோதனைகள்  செய்யப்பட்டுள்ளன. வாராந்திரத் தொற்று 16.89 சதவீதமாக உள்ளது. தினசரித் தொற்று விகிதம் 13.39 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1793443
பிரதமர் அலுவலகம்
இந்தியாவின் புத்தாக்கம் மற்றும் தொழில் முனைவு சூழலின் வெற்றி குறித்த மத்திய அமைச்சர் டாக்டர் ஜிதேந்திர சிங்கின் கட்டுரையை பிரதமர் பகிர்ந்துள்ளார்
இந்தியாவின் புத்தாக்கம் மற்றும் தொழில் முனைவு சூழலின் வெற்றி குறித்த மத்திய அமைச்சர் டாக்டர் ஜிதேந்திர சிங்கின் கட்டுரையை பிரதமர் திரு.நரேந்திர மோடி பகிர்ந்துள்ளார்.
பிரதமரின் அலுவலகம் வெளியிட்டுள்ள ட்விட்டர் பதிவு வருமாறு;
“மத்திய இணையமைச்சர் டாக்டர் ஜிதேந்திர சிங், இந்தியாவின் வெற்றிகரமான புத்தாக்கம் மற்றும் தொழில் முனைவு சூழல் குறித்து எழுதியுள்ளார்.”
பாதுகாப்பு அமைச்சகம்
‘புதிய இந்தியா’ என்ற தொலைநோக்குப் பார்வையை நனவாக்க, அதிநவீன செலவு குறைந்த பொருட்களைக் கண்டறிந்து தயாரிக்க இந்திய பாதுகாப்பு தளவாட உற்பத்தி தொழில் துறைக்கு பாதுகாப்புத் துறை அமைச்சர் அறிவுறுத்தல்
புது தில்லியில் இந்திய பாதுகாப்பு தளவாட உற்பத்தியாளர்கள் சங்கத்தின் 5ம் ஆண்டு கூட்டத்தில் பாதுகாப்புத் துறை அமைச்சர் திரு ராஜ்நாத் சிங் இன்று  உரையாற்றினார். ‘புதிய இந்தியா’ என்ற தொலைநோக்குப் பார்வையை நனவாக்க, அதிநவீன செலவு குறைந்த பொருட்களைக் கண்டறிந்து தயாரிக்க இந்திய பாதுகாப்பு தளவாட உற்பத்தி தொழில் துறைக்கு பாதுகாப்புத் துறை அமைச்சர் திரு ராஜ்நாத் சிங் அழைப்பு விடுத்துள்ளார். இது உள்நாட்டு தேவையை மட்டுமின்றி, சர்வதேச நாடுகளின் தேவையையும் பூர்த்தி செய்யும் என்று தெரிவித்தார்.
பாதுகாப்பான, வலிமையான நாடால் மட்டுமே, வெற்றியின் உயரத்தை அடையமுடியும் என்று அவர் கூறினார். உலகில் வலிமையான நாடுகளில் ஒன்றாக இந்தியாவை திகழ செய்யும் வகையில், தேசிய பாதுகாப்பு மற்றும் பொருளாதார வளர்ச்சியில் நாம் கவனம் செலுத்தி வருவதாக அவர் தெரிவித்தார்.
நாட்டின் ஒட்டு மொத்த வளர்ச்சியை உறுதி செய்ய பாதுகாப்பு தளவாட உற்பத்தி நிறுவனங்களுக்கான உகந்த சூழலை உருவாக்க தனியார் பங்களிப்பை அதிகரிக்கும் வகையில், கடந்த சில ஆண்டுகளாக பாதுகாப்பு அமைச்சகத்தின் மூலம் பல்வேறு சீர்திருத்தங்கள் மேற்கொள்ளப்பட்டது.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1862541
பிரதமர் அலுவலகம்
ஷவுரியா இயக்கக் குழுவினருடன் பிரதமர் சந்திப்பு
பிரதமர் திரு. நரேந்திர மோடி இன்று  மகாராஷ்டிராவிலிருந்து வந்த பத்து பேரைக் கொண்ட பழங்குடி மாணவர்கள் குழு ஒன்றினைச் சந்தித்தார். இந்த மாணவர்கள், மகாராஷ்டிர மாநில அரசின் பழங்குடியினர் மேம்பாட்டு அமைப்பின் முன்முயற்சியான “ஷவுரியா இயக்கத்தைச்” சேர்ந்தவர்களில் ஒரு பகுதியினர் ஆவார்கள். இந்தக் குழுவிலுள்ள ஐந்து மாணவர்கள் 2018 மே மாதத்தில் எவரெஸ்ட் மலை மீது வெற்றிகரமாக ஏறியவர்கள்.
எவரெஸ்ட் மலை மீது ஏறியபோதும் பயிற்சியின்போதும் தங்களுக்கு நேர்ந்த அனுபவங்களை மாணவர்கள் பகிர்ந்துகொண்டனர். பிரதமர் அவர்களுடைய சாதனைகளுக்காக மாணவர்களுக்குப் பாராட்டு தெரிவித்தார். மாணவர்கள் இந்த முயற்சியை மேற்கொண்டு, முறையாகத் தொடரவேண்டும் என்று பிரதமர் வலியுறுத்தினார். குழுவின் அனைத்து உறுப்பினர்களையும் பிரதமர் வாழ்த்தினார்.
இந்நிகழ்வின்போது, மகாராஷ்டிர முதல்வர் திரு. தேவேந்திர ஃபட்னாவிஸ் மற்றும் மத்திய உள்துறை விவகாரத்தின் இணையமைச்சர் திரு. ஹன்ஸ்ராஜ் அஹிர் உடன் இருந்தார்.
(Visitor Counter : 77
மனித வள மேம்பாட்டு அமைச்சகம்
டாடா சன்ஸ் தலைவர் நடராஜன் சந்திரசேகரன் காசி தமிழ் சங்கமத்திற்கு வருகை
டாடா சன்ஸ் தலைவர் திரு நடராஜன் சந்திரசேகரன் இன்று ‘காசி தமிழ் சங்கமம்’ நடைபெறும் பனாரஸ் இந்துப் பல்கலைக்கழகத்தில் ஆம்பி தியேட்டர் மைதானத்தைப் பார்வையிட்டார்.
பனாரஸ் இந்துப் பல்கலைக்கழகத்தின் துணைவேந்தர் சுதிர் குமார் ஜெயின் அவருக்கு ‘காசி தமிழ் சங்கமம்’ நினைவுப் பரிசு வழங்கினார். நிகழ்விடத்தில் உள்ள அனைத்து அரங்குகளையும் திரு சந்திரசேகரன் பார்வையிட்டார்.
காசி தமிழ் சங்கமத்தில் கலந்துகொண்டது தமக்கு மகிழ்ச்சியளிப்பதாகக் கூறிய திரு சந்திரசேகரன், காசிக்கும் தமிழகத்துக்கும் இடையே பல்லாயிரம் ஆண்டுகளாகத் தொடர்பு இருப்பதாகவும், இலக்கியம், கலை, கலாசாரம், உணவு எனப் பல்வேறு வடிவங்களில் இந்தத் தொடர்பை வெளிப்படுத்தியிருப்பது மிகவும் பாராட்டுக்குரியது என்றார். இது காசிக்கும் தமிழ்நாட்டுக்கும் இடையிலான ஒருங்கிணைப்பை ஊக்குவிக்கும் ஓர் அற்புதமான முன்முயற்சி என்றும் உண்மையிலேயே ‘ஒரே பாரதம், உன்னத பாரதம்’ என்ற உணர்வை பிரதிபலிக்கிறது என்றும் அவர் மேலும் கூறினார்.
மின்னணு மற்றும் தகவல் தொழில்நுட்பம்
ஆறாவது டிஜிட்டல் இந்தியா விருதுகள் 2020-ஐ குடியரசுத் தலைவர் காணொலி வாயிலாக நாளை வழங்குகிறார்
குடியரசுத் தலைவர் திரு. ராம் நாத் கோவிந்த், நாளை  காலை 11 மணிக்கு டிஜிட்டல் இந்தியா விருதுகள் 2020-ஐ காணொலி வாயிலாக வழங்குவார். டிஜிட்டல் இந்தியாவின் தொலைநோக்குப் பார்வையை நிறைவேற்றும் வகையில் முதன் முறையாக இந்த விருதுக்கான அனைத்துப் பணிகளும் இணையதளம் வாயிலாகவே நடைபெறுகின்றன.
மத்திய மின்னணு மற்றும் தகவல் தொழில்நுட்ப அமைச்சகத்தின் கீழ் செயல்படும் தேசிய தகவலியல் மையம், மின் ஆளுமை மற்றும் அரசு சேவைகளை மின்னணு முறையில் வழங்குவதை ஊக்குவிக்கும் வகையில் இரண்டு ஆண்டுகளுக்கு ஒருமுறை மின்னணு இந்தியா விருதுகளை வழங்குகின்றது. மத்திய சட்டம் மற்றும் நீதி, தொலைத்தொடர்பு மற்றும் மின்னணு மற்றும் தகவல் தொழில்நுட்ப அமைச்சர் திரு. ரவி சங்கர் பிரசாத், செயலாளர் திரு. அஜய் சாவ்னே மற்றும் இதர பிரமுகர்கள் புதுதில்லி, கொல்கத்தா, சென்னை, போபால் உள்ளிட்ட பல்வேறு பகுதிகளிலிருந்து காணொலி வாயிலாக இந்த நிகழ்ச்சியில் கலந்து கொள்வார்கள்.
ஆறாவது டிஜிட்டல் இந்தியா விருதுகள் 2020-இல் பெருந்தொற்று காலத்தில் புதிய கண்டுபிடிப்புகள், மின்னணு ஆளுமையில் சிறப்பாகப் பணியாற்றிய அமைச்சகம்/ துறை , மாநிலங்கள்/ யூனியன் பிரதேசங்கள், மாவட்டங்கள் உள்ளிட்ட ஆறு பிரிவுகளில் விருதுகள் வழங்கப்படும். இவை தவிர தேசிய பொது மின்னணு தளத்தை சிறப்பாக வடிவமைத்து செயல்படுத்தியமைக்கான விருதும் வழங்கப்படும்.
இந்த விருது வழங்கும் விழாவை நாளை காலை 11 மணிக்கு தூர்தர்ஷன் தொலைக்காட்சியிலும், கீழ்காணும் சமூக ஊடகங்களிலும் நேரலையாகக் காணலாம்:
http://webcast.gov.in/digitalindiaawards
https://www.youtube.com/nationalinformaticscentre
https://twitter.com/NICMeity
https://www.facebook.com/NICIndia
மேலும் விவரங்களுக்கு இந்தச் செய்திக் குறிப்பை ஆங்கிலத்தில் இங்கே காணவும்:https://www.pib.gov.in/PressReleasePage.aspx?PRID=1684422
------
(Visitor Counter : 177
அறிவியல் மற்றும் தொழில்நுட்பத்துறை
அதிக மாசுபட்ட நகரங்களில் துகள்களை உறிஞ்ச, பேருந்து கூரை மீது பொருத்தப்படும் காற்று சுத்திகரிப்பு அமைப்புகளின் செயல் திறனை அரசு ஆராய்ந்து வருகிறது என்று மத்திய அமைச்சர் டாக்டர் ஜிதேந்திர சிங் கூறியுள்ளார்
சென்னை, தில்லி, ஐதராபாத், கொல்கத்தா, மும்பை ஆகிய ஆறு நகரங்களில் காற்று மாசுபாடு பிரச்சினைகளை சரி செய்வதற்கான ஆராய்ச்சி மற்றும் மேம்பாட்டு நடவடிக்கைகளில் சி.எஸ்.ஐ.ஆர் ஈடுபட்டுள்ளது: டாக்டர் ஜிதேந்திர சிங்
அதிக மாசுபட்ட நகரங்களில் துகள்களை உறிஞ்ச பேருந்து கூரை மீது பொருத்தப்படும் காற்று சுத்திகரிப்பு அமைப்புகளின்  செயல் திறனை அரசு ஆராய்ந்து வருவதாக , மத்திய அறிவியல் மற்றும் தொழில்நுட்பத் துறை இணையமைச்சர்  பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியம், அணுசக்தி மற்றும் விண்வெளித் துறை இணை அமைச்சர் டாக்டர் ஜிதேந்திர சிங் கூறியுள்ளார்.
மாநிலங்களவையில் கேள்வி ஒன்றுக்கு டாக்டர் ஜிதேந்திர சிங் எழுத்துப்பூர்வமாக அளித்த பதிலில், சுற்றுச்சூழல், வனம் மற்றும் பருவ நிலை மாற்ற அமைச்சகத்தின் கீழ் உள்ள சட்டப்பூர்வ அமைப்பான மத்திய மாசு கட்டுப்பாட்டு வாரியம் தில்லி தேசிய தலைநகர் பகுதியில் தூசியை வடிகட்ட 30 பேருந்துகளின் மேற்கூரையில் பரீட்சார்த்தமாக வடிகட்டும் அலகுகள் நிறுவப்பட்டுள்ளன என்றார்.
அறிவியல் மற்றும் தொழில்துறை ஆராய்ச்சி கவுன்சில் - காரைக்குடியில் உள்ள மத்திய மின்வேதியியல் ஆராய்ச்சி நிறுவனம்  மற்றும் நாக்பூரில் உள்ள சி.எஸ்.ஐ.ஆர்-தேசிய சுற்றுச்சூழல் பொறியியல் ஆராய்ச்சி நிறுவனம்  ஆகியவை சென்னை, தில்லி, ஐதராபாத், கொல்கத்தா, மும்பை ஆகிய ஆறு நகரங்களில் காற்று மாசுபாடு பிரச்சினைகளுக்கு தீர்வு காண ஆராய்ச்சி மற்றும் மேம்பாட்டு நடவடிக்கைகளில் ஈடுபட்டுள்ளன என்று அமைச்சர் கூறினார்.
----------
ANU/SMB/KPG
(Visitor Counter : 63
பிரதமர் அலுவலகம்
மே 25, மேற்கு வங்காளம் மற்றும் ஜார்கண்ட் மாநிலங்களுக்கு பிரதமர் பயணம்
மே 25, மேற்கு வங்காளம் மற்றும் ஜார்கண்ட் மாநிலங்களுக்கு பிரதமர் திரு நரேந்திர மோடி பயணம் மேற்கொள்ள உள்ளார்.
சாந்திநிகேதனில் உள்ள விஸ்வ பாரதி பல்கலைகழகத்தின் பட்டமளிப்பு விழாவில் பிரதமர் கலந்து கொள்ள உள்ளார். சாந்திநிகேதனில் இந்தியா மற்றும் வங்காள தேசத்தின் கலாச்சார உறவின் சின்னமான வங்காளதேச பவனை பிரதமர் துவக்கி வைக்க இருக்கிறார். இந்த இரு நிகழ்ச்சிகளிலும் வங்கதேசப் பிரதமர் திருமதி. ஷேக் அசீனா பங்கேற்க உள்ளார்.
ஜார்கண்ட் சிந்திரியில் மத்திய மற்றும் ஜார்கண்ட் அரசின் பல்வேறு திட்டங்களுக்கு பிரதமர் அடிக்கல் நாட்ட உள்ளார். இதில்:
- இந்துஸ்தான் உர்வாரக் மற்றும் ரசாயன் நிறுவனத்தின் சிந்திரி உரங்கள் திட்டத்தின் மீட்டுயிர்ப்பு
- கெயிலின் ராஞ்சி மாநகர எரிவாயு விநியோகத்திட்டம்
- அகில இந்திய மருத்துவ அறிவியல் நிறுவனம் , தியோகர்
- தியோகர் விமான நிலையம் மேம்பாடு
- பத்ரத்ரு சூப்பர் அனல்மின் திட்டம் 
மக்கள் மருந்து மையங்களுக்கு இடையேயான புரிந்துணர்வு ஒப்பந்தப் பறிமாற்ற நிகழ்ச்சியிலும் பிரதமர் கலந்து கொள்ள உள்ளார்.
மக்களிடையே பிரதமர் உரையாற்ற உள்ளார்.
பிறகு ராஞ்சியில் ஜார்க்கண்டின் “உயரவிழையும் மாவட்ட” ஆட்சியர்களுடன் பிரதமர் கலந்துரையாட உள்ளார்.
(Visitor Counter : 101
ஆயுஷ்
நாடு முழுவதும் ஆயுர்வேத மருத்துவம் சார்ந்த ஆராய்ச்சிகளை முன்னெடுக்கும் ஸ்மார்ட் திட்டம்
மத்திய ஆயுர்வேத அமைச்சகத்தின் கீழ் இயங்கும் இந்திய மருத்துவ தேசிய ஆணையம், ஆயுர்வேத மருத்துவ ஆராய்ச்சிக்கான மத்தியக் கவுன்சில் மற்றும் மத்திய ஆயுஷ்அமைச்சகம் சார்பில் ஆயுர்வேத மருத்துவ ஆராய்ச்சியை ஊக்குவிக்கவும், மருத்துவக் கல்வியை மேம்படுத்துவதற்கும் உதவும் வகையில், ஸ்மார்ட் திட்டத்தை உருவாக்கியுள்ளன. நாடு முழுவதும் ஆயுர்வேத மருத்துவக்கல்லூரிகள் மற்றும் மருத்துவமனைகள் வாயிலாக, சுகாதார ஆராய்ச்சிகளை முன்னெடுப்பதே இந்தத் திட்டத்தின் குறிக்கோள் ஆகும்.
இந்தத்திட்டத்தை இந்திய மருத்துவ தேசிய ஆணையத்தின் தலைவர் திரு வைத்திய ஜெயந்த் தியோபூஜாரி, ஆயுர்வேத மருத்துவ ஆராய்ச்சிக்கான மத்தியக் கவுன்சிலின் இயக்குனர் பேராசிரியர் ரவிநாராயண் ஆச்சாரியா ஆகியோர் புதுதில்லியில் இன்று நடைபெற்ற நிகழ்ச்சியில் தொடங்கி வைத்தனர். ஆயுர்வேத வாரியத்தலைவர் பேராசிரியர் பிஎஸ் பிரசாத் முன்னிலையில் நடைபெற்ற நிகழ்ச்சியில் உயர் அதிகாரிகள் உள்ளிட்டோர் கலந்துகொண்டனர். இந்நிகழ்ச்சியில் பேசிய திரு வைத்திய ஜெயந்த் தியோபூஜாரி ஆயுர்வேதத் துறையில் ஆராய்ச்சியில் புதுப்பொலிவுப் பெற இந்த ஸ்மார்ட் திட்டம் பெரிதும் உதவும் என்றார்.
மேலும் விவரங்களுக்கு இந்த ஆங்கில செய்திக்குறிப்பைக்காணவும்:https://pib.gov.in/PressReleasePage.aspx?PRID=1888087
நிதி அமைச்சகம்
ஜி.எஸ்.டி தொடர்பான ஐயங்களை தெளிவுபடுத்துவதற்கு, அரசு, இரண்டு அழைப்பு மையங்களை அமைத்துள்ளது.
ஜி.எஸ்.டி தொடர்பாக வரி செலுத்தவோர் மற்றும் அக்கறையுள்ள அனைவரது கேள்விகளுக்கும் பதில் அளிக்கும் வகையில் மத்திய அரசு இரண்டு அழைப்பு மையங்களை உருவாக்கியுள்ளது.
- ஜி.எஸ்.டி செயலி மென்பொருள் தொடர்பான அழைப்பு மையம். இந்த மையத்தை மென்பொருளை ஜி.எஸ்.டி.என் இயக்குகிறது. இந்த அழைப்பு மையத்துக்கான தொலைபேசி எண்: 0120 4888999. இந்த மையத்துக்கான மின்னஞ்சல் முகவரி: helpdesk@gst.gov.in
- கலால், சுங்க வரி மத்திய வாரியம் – CBEC மித்ரா ஹெல்ப் டெஸ்க் என்ற அழைப்பு மையம் ஜி.எஸ்.டி.தொடர்பான அனைத்து வினாக்களுக்கும் பதிலளிக்கும். இந்த மையத்துடன் தொடர்புள்ள தொலைபேசி எண்: 1800-1200-232.இந்த மையத்தின் மின்னஞ்சல் முகவரி : cpecmitra.helpdesk@icegate.gov.in
வரி செலுத்துவோர் கேள்விகளுக்கு இந்த மையங்கள் பதிலளிக்கின்றன. இது தவிர நெறிமுறைகள் பற்றிய தகவல்கள் மற்றும் CBEC அவப்போது வழங்கும் FAQ க்களும் இவற்றில் இடம்பெற்றிருக்கும்
GSTN ஹெல்ப் டெஸ்க் ஐந்தாண்டு காலத்திற்க்கும் CBEC மித்ரா ஹெல்ப் டெஸ்க் 7 ஆண்டு காலத்திற்க்கும் செயல்படும் வகையில் ஒப்பந்தம் செய்யப்பட்டுள்ளது.
இந்த தகவலை மத்திய நிதித்துறை இணையமைச்சர் திரு. சந்தோஷ் குமார் கங்குவார் மாநிலங்களவையில் இன்று கேள்வி ஒன்றுக்கு எழுத்து மூலம் அளித்த பதிலில் இதை தெரிவித்தார்.
பாதுகாப்பு அமைச்சகம்
இந்தியா- ஆஸ்திரேலியா இடையே பாதுகாப்பு ஒத்துழைப்பை வலுப்படுத்துவதற்கான வழிவகைகள் குறித்து புதுதில்லியில் பாதுகாப்பு அமைச்சர் திரு ராஜ்நாத் சிங், ஆஸ்திரேலிய பாதுகாப்பு அமைச்சர் திரு ரிச்சர்டு மார்லஸ் ஆகியோர் விவாதித்தனர்
இந்தியா- ஆஸ்திரேலியா இடையே பாதுகாப்பு ஒத்துழைப்பை வலுப்படுத்துவதற்கான வழிவகைகள் குறித்து புதுதில்லியில் இன்று பாதுகாப்பு அமைச்சர் திரு ராஜ்நாத் சிங், ஆஸ்திரேலிய பாதுகாப்பு அமைச்சர் திரு ரிச்சர்டு மார்லஸ் ஆகியோர் விவாதித்தனர். கொவிட் தொற்று சவால்களுக்கிடையே இரு நாடுகளின் பாதுகாப்பு ஒத்துழைப்பு அதிகரித்துள்ளது குறித்து, இரு நாட்டு அமைச்சர்களும் ஆய்வு செய்தனர். மேலும் ஒத்துழைப்பை அதிகரிப்பதற்கான வழிவகைகள் குறித்தும் விவாதித்தனர்.
இந்தியா-ஆஸ்திரேலியா இடையே விரிவான கூட்டு நடவடிக்கை குறித்தும் அமைச்சர்கள் விவாதித்தனர். ஆஸ்திரேலியாவில் இந்த ஆண்டு கடைசியில் நடைபெற உள்ள கூட்டத்தின் போது, பாதுகாப்பு ஆராய்ச்சி மற்றும் சாதன ஒத்துழைப்பு தொடர்பாக இந்தியா-ஆஸ்திரேலியா கூட்டு பணிக்குழுவை நிறைவேற்றுவதற்கு இரு நாட்டு அமைச்சர்களும் உறுதி பூண்டனர்.
கடந்த மாதம் இரு நாட்டு பிரதமர்களுக்கிடையே நடைபெற்ற காணொலி மாநாட்டின் போது அறிவிக்கப்பட்ட “ஜெனரல் ராவத் இளைய அதிகாரிகள் பரிமாற்று திட்டத்தை” தொடங்குவதற்கு இரு நாட்டு அமைச்சர்களும் வரவேற்பு தெரிவித்தனர்.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1836176
பிரதமர் அலுவலகம்
குடிமைப் பணிதினத்தையொட்டிகுடிமைப் பணி அதிகாரிகளிடையே பிரதமர் ஆற்றிய உரை
பிரதமர் திரு. நரேந்திரமோடி குடிமைப் பணி தினத்தையொட்டி அதிகாரிகளிடையே இன்று உரை நிகழ்த்தினார். பாராட்டு, மதிப்பீடு, சுயபரிசோதனை ஆகியவற்றுக்கான நேரம் இது என்றும் பிரதமர் விருது என்பது அரசு அதிகாரிகளுக்கு ஊக்கமளிப்பதற்கான ஒரு முயற்சி என்றும் பிரதமர் கூறினார். விருது பெற்றவர்களுக்கு வாழ்த்துக்களையும் அவர்தெரிவித்தார். அரசின் முன்னுரிமைகளை சுட்டிக்காட்டும் வகையில் இந்த விருதுகள் அமைகின்றன என்றும் அவர் குறிப்பிட்டார்.
இந்த விருதுகள் வழங்கப்பட்டுள்ள முன்னுரிமை திட்டங்களான பிரதமர் விவசாய மேம்பாட்டு திட்டம், தீன்தயாள் உபாத்யாய கவுசல்யா திட்டம், பிரதமர் வீட்டுவசதித் திட்டம், டிஜிட்டல் முறை பணப் பரிமாற்றம் ஆகியவை புதிய இந்தியாவிற்கான மிகமுக்கியமான திட்டங்கள் என்றும் அவர் குறிப்பிட்டார். பிரதமர் விருதுகள், மாவட்டங்களில் மேற்கொள்ளப்படும் முன் முயற்சிகள் ஆகியவை குறித்த இரு நூல்கள் இன்று வெளியிடப் பட்டுள்ளதையும் அவர் சுட்டிக் காட்டினார்.
ஆர்வமிக்க இந்த 115 மாவட்டங்கள் குறித்துப் பேசுகையில் மாவட்டங்களும் அந்தந்த மாநிலங்களின் வளர்ச்சிக்கான உந்து சக்தியாக மாறும் என்றும் பிரதமர்குறிப்பிட்டார். வளர்ச்சியில் பொதுமக்களின் பங்கேற்பின் முக்கியத்துவத்தையும் அவர் வலியுறுத்தினார். 2022 ஆம் ஆண்டு, அதாவது இந்திய விடுதலையின் 75வது ஆண்டு விழா என்பது நமது விடுதலைப் போராட்ட வீரர்கள் கண்ட கனவு இந்தியாவை சென்றடைவதை நோக்கிச் செயல்படுவதற்கு உத்வேகமாகமாற முடியும் என்றும் அவர் கூறினார்.
விண்வெளி தொழில்நுட்பம் உள்ளிட்ட நம்மிடமுள்ள அனைத்து தொழில்நுட்பங்களும் அரசுநிர்வாகத்தை மேம்படுத்துவதற்குப் பயன்படுத்தப்பட வேண்டும் என்றும் பிரதமர் வலியுறுத்தினார். உலகம் முழுவதிலும் உருவாகிவரும் தொழில் நுட்பங்களோடு இணைந்து செயல்பட அரசு அதிகாரிகள் தங்களை தயார்ப்படுத்திக் கொள்வது முக்கியம் என்றும் அவர்குறிப்பிட்டார்.
மிகப்பெரும் பொறுப்புகளை வகிக்கும் நாட்டின் அரசு அதிகாரிகளும் குடிமக்கள்தான் என்று வர்ணித்த அவர், நாட்டின் நலனுக்கு இந்தத் திறமைகள் பெருமளவிற்கு உதவி செய்யும் என்றும் தெரிவித்தார்.
பிரதமர் அலுவலகம்
ரக்ஷா பந்தன் தினத்தில் அனைவருக்கும் பிரதமர் வாழ்த்து தெரிவித்துள்ளார்
ரக்ஷா பந்தன் பண்டிகையை முன்னிட்டு பிரதமர் திரு நரேந்திர மோடி மக்களுக்கு வாழ்த்து தெரிவித்துள்ளார்.
இந்தப் பண்டிகை அனைவரின் வாழ்க்கையிலும் நல்லிணக்கம் மற்றும் நட்புணர்வை ஆழப்படுத்தட்டும் என்றும் திரு மோடி வாழ்த்தியுள்ளார்.
சமூக ஊடக எக்ஸ் பதிவில், பிரதமர் கூறியிருப்பதாவது;
“எனது குடும்ப உறுப்பினர்கள் அனைவருக்கும் ரக்ஷா பந்தன் வாழ்த்துகள். சகோதரிக்கும் சகோதரனுக்கும் இடையிலான சிதைக்க முடியாத நம்பிக்கை மற்றும் அளவற்ற அன்பிற்காக அர்ப்பணிக்கப்பட்ட இந்த ரக்ஷா பந்தன் பண்டிகை, நமது கலாச்சாரத்தின் புனிதமான பிரதிபலிப்பாகும். இந்த விழா அனைவரின் வாழ்விலும் அன்பு, நல்லிணக்கம் மற்றும் நட்புணர்வை ஆழப்படுத்த வேண்டும் என்று நான் விரும்புகிறேன்.”
அறிவியல் மற்றும் தொழில்நுட்பத்துறை
இந்தியா முன்மொழிந்த அறிவியல், தொழில்நுட்பம் மற்றும் புதுமைகள் சார்ந்த கூட்டுறவு செயல்திட்டத்திற்கு பிரிக்ஸ் நாடுகள் ஒப்புதல்
பிரிக்ஸ் அறிவியல் மற்றும் தொழில்நுட்ப வழிகாட்டும் குழுவின் 12-வது கூட்டத்தின் போது இந்தியா முன்மொழிந்த அறிவியல், தொழில்நுட்பம் மற்றும் புதுமைகள் சார்ந்த கூட்டுறவு செயல்திட்டத்திற்கு  அனைத்து பிரிக்ஸ் நாடுகளும் ஒப்புதல் அளித்துள்ளன.
ஒருவரின் புதுமைகள் சூழலியலை மற்றவர் பகிர்ந்து கொள்வதற்கும் புதுமையாளர்கள் மற்றும் தொழில் முனைவோரின் இணைப்பிற்கும் இந்தியா முன்மொழிந்து இருந்தது. செயல்திட்டத்தின் விவரங்கள் குறித்து பிரிக்ஸ் அறிவியல் தொழில்நுட்பம் புதுமைகள் தொழில்முனைதல் கூட்டு பணிக்குழு ஆய்வு செய்யும். குறிப்பிட்ட நாட்டின் அறிவியல் தொழில்நட்ப புதுமைகள் மைய அமைப்பிலிருந்து பிரிக்ஸ் அறிவியல் தொழில்நுட்பம் புதுமைகள் தொழில்முனைதல் கூட்டு பணிக்குழுவுக்கு முன்மொழிதலை அனுப்ப முடிவெடுக்கப்பட்டது.
பிரிக்ஸ் அறிவியல் மற்றும் தொழில்நுட்ப வழிகாட்டும் குழுவின் 12-வது கூட்டத்தை 2021 ஜூலை 8 அன்று இந்திய அரசின் அறிவியல் மற்றும் தொழில்நுட்பத்துறை நடத்தியது. அனைத்து பிரிக்ஸ் நாடுகளின் அறிவியல் அமைச்சர்கள் மற்றும் முகமைகள் இதில் பங்கேற்றனர்.
இந்திய தொழில்நுட்ப உச்சி மாநாட்டிற்கு பிரிக்ஸ் கூட்டை வரவேற்கும் இந்தியாவின் முன்மொழிதல் அனைத்து நாடுகளின் ஆதரவைப் பெற்ற நிலையில், அனைத்து பங்குதாரர்களின் ஆலோசனைகளை பெறுவதற்காக பிரிக்ஸ் ஷெர்பா அலுவலகத்திற்கு அதை அனுப்புவதற்கும் ஆலோசனை தெரிவிக்கப்பட்டது. இதைத்தொடர்ந்து, வெளியுறவு அமைச்சகத்தால் இந்தியாவின் முன்மொழிதல் பிரிக்ஸ் நாடுகளின் பரிசீலனைக்கு அனுப்பப்படும்.
இந்திய தரப்பில் இருந்து, ஆலோசகரும் சர்வதேச ஒத்துழைப்பின் தலைவருமான திரு சஞ்சீவ்குமார் வர்ஷ்னே இக்கூட்டத்தை ஒருங்கிணைத்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1734246
பிரதமர் அலுவலகம்
இந்தியா ஹேண்ட்மேட்.காம்  இணையதளத்தை அனைவரும் பார்க்க பிரதமர் வலியுறுத்தல்
இந்தியாவின் வளமான கைத்தறி மற்றும் கைவினை பாரம்பரியம் குறித்து எடுத்துரைக்கும் இணையதளமான இந்தியா ஹேண்ட்மேட்.காம்  இணையதளத்தை அனைவரும் பார்க்க பிரதமர் திரு நரேந்திர மோடி வலியுறுத்தியுள்ளார்.
மத்திய அமைச்சர் திரு பியூஷ் கோயலின் ட்விட்டர் பதிவிற்கு பதிலளிக்கும் வகையில் பிரதமர் வெளியிட்டுள்ள பதிவில் கூறியிருப்பதாவது:
"இந்தியா ஹேண்ட்மேட்.காம்  இணையதளத்தை பார்வையிடுவதுடன் உள்ளூர் பொருட்களுக்கு குரல் கொடுப்போம்  என்ற இயக்கத்திற்கு வலுசேர்க்க வேண்டும்."
நிதி அமைச்சகம்
ஜம்மு & காஷ்மீர் மற்றும் பஞ்சாபில் வருமான வரித்துறை சோதனை
உலர் பழங்கள் பதப்படுத்துதல் மற்றும் விற்பனையில் ஈடுபட்டுள்ள நபர்கள் தொடர்புடைய இடங்களில் 2021 அக்டோபர் 28 அன்று வருமான வரித்துறையினர் சோதனை மற்றும் பறிமுதல் நடவடிக்கைகளை மேற்கொண்டனர்.
உலர் பழங்கள் வாங்கும் விலைகளை பல வருடங்களாக உயர்த்தி காட்டியிருந்ததற்கான ஆதாரங்கள் சோதனை நடவடிக்கைகளின் போது கண்டறியப்பட்டன. இத்தகைய கொள்முதல்கள் தொடர்புடைய கணக்கில் வராத பணம் இயக்குநர்களால் திரும்ப பெறப்பட்டிருந்ததும் தெரியவந்தது.
மதிப்பீட்டாளர்களில் ஒருவர் தனியாக கணக்குப் புத்தகங்களை பராமரித்து வந்ததற்கும், இரண்டு கணக்குப் புத்தகங்களிலும் பதிவு செய்யப்பட்ட விற்பனை மற்றும் கொள்முதல் ஆகியவற்றுக்கு இடையே பெரும் வித்தியாசம் இருந்ததற்கும் ஆதாரம் கண்டுபிடிக்கப்பட்டது. ரூ 40 கோடி மதிப்பிலான கூடுதல் சரக்குகளும் பினாமி நிறுவனம் ஒன்றும் கண்டறியப்பட்டன.
இரண்டு குழுமங்களில் நடத்தப்பட்ட சோதனையில், வருமான வரி சட்டம், 1961-ன் பிரிவு 80 ஐ பி-யின் கீழ் சுமார் ரூ. 30 கோடி. மதிப்பில் போலியாக விலக்கு கோரியிருந்ததும் கண்டறியப்பட்டது.
இந்த தேடுதல் நடவடிக்கையில் கணக்கில் வராத ரூ 63 லட்சம் ரொக்கம் மற்றும் ரூ 2 கோடி மதிப்பிலான நகைகள் பறிமுதல் செய்யப்பட்டன. 14 வங்கி லாக்கர்கள் முடக்கப்பட்டுள்ளன. கணக்கில் வராத வருமானம் ரூ. 200 கோடி இந்த நடவடிக்கையின் போது கண்டறியப்பட்டுள்ளது. மேற்கொண்டு விசாரணை நடைபெற்று வருகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1769500
------
(Visitor Counter : 115